Agur Xiberua

Agur Xiberua Zuberoako kanta da, honez gero euskaldun anitzek ezagutua. Pierre Bordazarre Etxahun-Irurik idatzi zuen 1946an. Zuberoak eman duen pastoral-egile argi eta hoberena izan zen, 1908an jaio eta 1979an hil zen, Zuberoako antzerki tradizional moldean 9 pastoral idatzi zituen. Ogibidez laboraria eta artzaina izan zen.

Berak egindako 100 kantu baino gehiago bildu zituen liburu batean. Horietatik ezagunenak dira, seguruenik, Agur Xiberua, Goizian argi hastian eta Oi ama Eskual Herria.

Harmonika eta txirula jotzen ere ikasi zuen.       

Bigarren Mundu Gerran soldadu aritzea egokitu zitzaion, eta gerra horretan galdu zuen anaia. Pierre bera bederatzi hilabetez preso egon zen Alemanian. 

 Hitzak 
+Jatorrizkoa zubereraz"Etxahun-Iruri khantan" Paue, 1977Euskara batuaz edoSorlekhüa ützirik gazte nintzalarik

Parisen sarthü nintzan korajez betherik

Plazerez gose eta bürüan hartürik

Behar niala alagera bizi

Bostetan geroztik,

Nigar egiten dit,

Xiberoa zuri

Errepika :

Agur Xiberoa

Bazter güzietako xokhorik eijerrena

Agur sorleküa

Zuri ditit ene ametsik goxuenak

Bihotzan erditik

Bostetan elki deitadazüt hasperena

Zü ützi geroztik

Bizi niz tristerik,

Abandonatürik,

Ez beita herririk

Paris ez besterik,

Zü bezalakorik.

Palazio ederretan gira alojatzen

Eta segür goratik aire freska hartzen

Gain behera so eginik beitzait üdüritzen

Orhi gañen nizala agitzen

Bena ez dira heben,

Bazterrak berdatzen,

Txoriak kantatzen!

(Errepika)

Ametsa lagün nezak ni Atharratzera

Ene azken egünen han igaraitera

Orhiko txoriaren khantüz behatzera

Pharkha ditzan nik egin nigarrak

Hots xiberutarrak,

Aintzinian gora

Üxkaldün bandera!

(Errepika)Sorlekua utzirik gazte nintzelarik

Parisen sartu nintzen kuraiez beterik

Plazerez gose eta buruan harturik

Behar nuela alai bizi

Bostetan (=maiz) geroztik,

Negar egiten dut,

Zuberoa zuri (=zugan pentsatzen)

Errepika:

Agur Zuberoa,

Bazter guztietako txokorik ederrena.

Agur, sorlekua

Zuri (=zurekin) ditut ene ametsik goxoenak.

Bihotzaren erditik

Bostetan (=maiz) atera didazu hasperena

Zu utzi geroztik,

Bizi naiz tristerik

Abandonaturik,

Ez baita herririk

Paris ez besterik, 

Zu bezalakorik.

Palazio ederretan gara ostatatzen

Eta seguru goratik (=oso altutik) aire freskoa hartzen.

Gain behera (=goitik behera) so eginik baitzait iruditzen

Orhi gainean (=gailurrean) naizela agitzen (=nagoela)

Baina ez dira hemen,

Bazterrak berdetzen,

Txoriak kantatzen!

(Errepika)

Ametsa lagun nazak (=nazazu, hikan) ni Atharratzera

Ene azken egunen han iragatera (=nire azken egunak han iragatera)

Orhiko txoriaren kantuz behatzera (=txoria kantuz entzutera)

Barka ditzan nik egin (=egindako) negarrak

Hots zuberotarrak,

Aitzinean (=aurrean) gora

Euskaldun bandera!

(Errepika)

 Doinua 

Hau da doinuaren partitura:

 Erreferentziak 

 Ikus, gainera 

 Goizian argi hastian
 Oi ama Eskual Herri (Anaia etxen da ezkuntü)
 Laida pilotaria
 De Trevilleren azken hitzak,
 Ama Euskadi.

 Etxahun Koblakari pastorala
 Iparragirre pastorala

 Kanpo estekak 
  "Agur Xiberüa" a cappella entzungai. (Dominika Etxart, Niko Etxart eta Robert Larrandaburu).
 "Agur Xiberüa" abestia entzungai.
 Agur Xiberua, Hitzak. Etxahun-Iruri  EKEn
 Agur Xiberua, partitura Partiturak.eus
 Itzulpena frantsesez : http://kanta64.free.fr/chants_basques 

Kategoria:Euskal abesti herrikoiak
Kategoria:Zuberoako abestiak
Kategoria:Pierre Bordazarre
Kategoria:Konposizioak do maiorren